Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: 15/2006. (IV. 3.) OM rendelethez]
Paragraph Index: 137

c) A szakon végzettek rendelkeznek a választott szakirányuknak megfelelõ gyógypedagógiai tevékenységek végzéséhezszükségeskommunikációs,szociálisés kreatív képességekkel,készségekkel;valamintegyüttmûködõ, kapcsolatteremtõ képességgel, felelõsségtudattal, önismerettel, továbbá a gyógypedagógusok ca) az értelmileg akadályozottak pedagógiája szakirányon képesek, illetve alkalmasak: az értelmileg akadályozott (középsúlyos, súlyos és legsúlyosabb fokú értelmi fogyatékos és halmozottan sérült) gyermekek, fiatalok és felnõttek – speciális nevelési, fejlesztési szükségleteinek megállapítására, gyógypedagógiai diagnózis készítésére; – állapota és élethelyzete javítására irányuló gyógypedagógiai nevelési, oktatási, fejlesztési, terápiás, prevenciós és rehabilitációs feladatok ellátására, együttmûködve a nevelésben, ellátásban, gondozásban érintett partnerekkel; továbbá – a gyógypedagógiai folyamat eredményeinek értékelésére, differenciált egyéni és csoportos fejlesztésre; – a gyermek-egészségügyi, korai fejlesztési, valamint a szociális intézményekben a fejlesztõ tevékenység területeinek és eszközeinek meghatározására; – a közoktatási és a klinikai munkaterületnek megfelelõen az értelmi akadályozottsággal, valamint az értelmileg akadályozott személyekkel, illetve a felsorolt tevékenységekkel kapcsolatos vizsgálati, kutatási részfeladatok elvégzésére; cb) a hallássérültek pedagógiája szakirányon képesek, illetve alkalmasak: – a hallássérültek óvodáiban, iskoláiban, diákotthonaiban folyó nevelési-oktatási feladatok ellátására (beleértve a halmozottan fogyatékos hallássérültek intézményeit is); – a neurogén tanulási zavart mutató (diszfáziás) hallássérült gyermekek differenciáló pedagógiájára; – az integrált/inkluzív nevelést-oktatást végzõ közoktatási intézményekbe járó hallássérült gyermekek, tanulók esetén egyéni habilitációs-rehabilitációs feladatok ellátására, kapcsolattartásra a többségi pedagógussal; – a hallássérült felnõttekkel kapcsolatos általános rehabilitációs jellegû feladatok ellátására; – a pedoaudiológiai feladat ellátásában való részvételre a szakirányú végzettségû szakember koordinálása mellett; cc) a látássérültek pedagógiája szakirányon képesek, illetve alkalmasak: – a látássérült gyermekek, fiatalok és felnõttek speciális fejlesztési, nevelési, oktatási és rehabilitációs szükségleteinek meghatározására, a látássérülés fokának, jellegének megállapítására; – a gyermek-egészségügyi, korai fejlesztési, valamint a közoktatási intézményekben, speciális óvodákban, iskolákban és diákotthonokban tanuló, illetve a többségi óvodákba, iskolákba járó látássérült gyermekek fejlesztésére, együttmûködve a nevelésben, ellátásban, gondozásban érintett partnerekkel; – a szembetegségek és azokból fakadó következmények gyógypedagógiai feladatainak ellátására; – az egyéni tanulási szükségletek felmérésére, értékelésére, az egyéni és társas tanulási környezet tervezésére, kialakítására; – a funkcionális látás fejlesztésére; – a látássérült tanulók számára megfelelõ tanítási médiumok tervezésére, elkészítésére és alkalmazására; – látássérült személyek iskolai és társadalmi befogadásának támogatására; – korszerû fejlesztõ eljárások és technikai eszközök alkalmazására; cd) a logopédia szakirányon képesek, illetve alkalmasak: – a beszéd-, hang- és nyelvi (beszélt és írott) zavarok felismerésére; – a nyelvi hátrányok felismerésére, vizsgálatára, más beszédkórképektõl való elkülönítésére; – sérülésspecifikus logopédiai gyógypedagógiai nevelési, oktatási, fejlesztési, terápiás, prevenciós és rehabilitációs feladatok megtervezésére és ellátására a 0–18 éves korú népesség körében a gyermek-egészségügyi, a korai fejlesztési, a közoktatási, valamint a pedagógiai szakszolgálatok körébe tartozó intézményekben, illetve az egészségügyi feladatokat ellátó intézményekben, együttmûködve a nevelésben, ellátásban, gondozásban érintett partnerekkel; ce) a pszichopedagógia szakirányon képesek, illetve alkalmasak: – a beilleszkedési, viselkedés- és/vagy teljesítményzavarok felismerésére, diagnosztizálására, fejlesztési terv készítésére és megvalósítására, együttmûködve a nevelésben, ellátásban, gondozásban érintett partnerekkel és intézményekkel; – a nehezennevelhetõ,inadaptált, személyiségzavarokkalküzdõ gyermekek, fiatalkorúak,felnõttek gyógyító nevelésére, oktatására, gondozására, az eredményes szocializáció elõsegítésére az egészségügyi, szociális, korai fejlesztési, valamint a közoktatási intézményekben; – anamnesztikus adatok elemzésére, a viselkedés és/vagy teljesítményzavarokat elõidézõ okok, tünetek fejleszthetõség szempontjából történõ értékelésére, valamint tanácsadásra és fejlesztésre az okok, illetve a tünetek megszüntetése, enyhítése érdekében; cf) a szomatopedagógia szakirányon képesek, illetve alkalmasak: – a mozgásos akadályozottsággal járó állapotváltozások ismeretében a személyiségfejlõdést befolyásoló gyógypedagógiai,szomatopedagógiaieljárások,módszerek,eszközökkiválasztására,illetvealkalmazására; – a mozgáskorlátozottak iskoláiban és diákotthonaiban a terápiára, fejlesztésre, nevelésre, oktatásra, egészségügyi és pedagógiai célú rehabilitációra; – az integrált/inkluzív óvodákba, iskolákba járó mozgáskorlátozott gyermekek, tanulók fejlesztésére, együttmûködve a nevelésben, ellátásban, gondozásban érintett partnerekkel; – a mozgáskorlátozott felnõttekkel kapcsolatos általános rehabilitációs feladatok ellátására; – a mozgáskorlátozott személyekkel, környezetükkel, a társszakmákkal való együttmûködésre; cg) a tanulásban akadályozottak pedagógiája szakirányon képesek, illetve alkalmasak: – a tanulásban akadályozott (ezen belül az enyhén értelmi fogyatékos), a tanulási zavarral és tanulási nehézséggel küzdõ gyermekek és fiatalok speciális nevelési, fejlesztési szükségleteinek megállapítására, (gyógy)pedagógiai diagnózis készítésére; – állapotuk és élethelyzetük javítására irányuló gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs feladatok megtervezésére és ellátására, együttmûködve a nevelésben, ellátásban, gondozásban érintett partnerekkel; továbbá – a gyógypedagógiai folyamat eredményeinek értékelésére, differenciált egyéni és csoportos fejlesztésre; – a fejlesztõ tevékenység területeinek és eszközeinek meghatározására; – a közoktatási és a klinikai munkaterületnek megfelelõen a tanulási akadályozottsággal, zavarokkal és nehézségekkel, valamint a tanulásban akadályozott, a tanulási zavarokkal és nehézségekkel küzdõ gyermekekkel, tanulókkal, illetve a felsorolt tevékenységekkel kapcsolatos vizsgálati, kutatási részfeladatok elvégzésére. 8. A törzsanyag (a szakképzettség szempontjából meghatározó ismeretkörök): – alapozó képzés: 50–60 kredit általánosan mûvelõ ismeretek (tudománytörténet, filozófia, szociológia, idegen nyelv, jogalkalmazás, informatika, kutatásmódszertan, testnevelés); gyógypedagógiai alapozó ismeretek (anatómiai, kórtani, fejlõdéstani, pszichiátriai, fejlõdésneurológiai, pszichológiai, nevelés- és nyelvtudományi ismeretek, képesség- és személyiségfejlesztési, érzékelési és mozgásfejlesztési, mûvészeti nevelési ismeretek); – szakmai törzsanyag: 150–180 kredit, ebbõl

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes